กระทู้ถามที่ ๓๑๒ ร.

สภาผู้แทนราษฎร

๗ กุมภาพันธ์ ๒๕๖๗

เรื่อง การกำหนดหลักเกณฑ์การแบ่งเขตความรับผิดชอบของแขวงการทางให้เกิดความชัดเจน
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงคมนาคม ดังต่อไปนี้

ด้วยแขวงการทางเป็นหน่วยงานของกรมทางหลวงที่ตั้งอยู่ในภูมิภาคอยู่ภายใต้การกำกับดูแลของสำนักทางหลวง มีหน้าที่หลักในการวางแผนและดำเนินงานบำรุงปกติ บำรุงพิเศษ บำรุงตามกำหนดเวลา งานปูรถนะและงานรักษาสภาพทาง เพื่อให้มีสภาพการใช้งานปกติ สะดวกและปลอดภัย ปัจจุบันกรมทางหลวงมีหน่วยงานแขวงการทางรวมทั้งหมด ๑๐๔ แห่ง ซึ่งครอบคลุมพื้นที่การดูแลเส้นทางในความรับผิดชอบของกรมทางหลวงทุกจังหวัดทั่วประเทศ และปัจจุบันแขวงการทางในบางพื้นที่ประสบปัญหาหลักเกณฑ์ในการแบ่งพื้นที่ยังขาดความชัดเจน ปัญหาการทับซ้อนกันระหว่างพื้นที่ทำให้ไม่สามารถหาหน่วยงานที่รับผิดชอบได้ ก่อให้เกิดความสับสนและเกิดความยุ่งยากในการปฏิบัติงานเมื่อเวลาประชาชนเกิดปัญหาก็ไม่สามารถเข้าถึงพื้นที่และแก้ปัญหาของชุมชนได้อย่างทันท่วงทีและรวดเร็ว ทำให้ประชาชนเกิดความเดือดร้อนและก่อให้เกิดอุบัติเหตุแก่ผู้ใช้รถใช้ถนนในการสัญจรและขนส่งสินค้าเป็นอย่างยิ่ง จึงจำเป็นที่จะต้องหาแนวทางแก้ไขปัญหาที่เกิดขึ้น จึงขอเรียนถามว่า

๑. กระทรวงคมนาคมใช้หลักเกณฑ์ใดในการแบ่งเขตหน้าที่ความรับผิดชอบของแขวงการทางและจะมีการกำหนดหลักเกณฑ์ใหม่ให้เกิดความชัดเจนและเหมาะสมเพิ่มขึ้นหรือไม่ อย่างไร ขอทราบรายละเอียด

๒. กระทรวงคมนาคมจะมีการศึกษาหาแนวทางแก้ไข เพื่อพัฒนาปรับปรุงระบบการทำงานของแขวงการทางในแต่ละพื้นที่ที่เกิดปัญหาขึ้นหรือไม่ อย่างไร ขอทราบรายละเอียดของให้ออกในราชกิจจานุเบกษา

ขอแสดงความนับถืออย่างยิ่ง
สฤษฎ์พงษ์ เกียวข้อง
สมาชิกสภาผู้แทนราษฎร พรรคภูมิใจไทย

คำตอบกระทรวงที่ ๓๑๒ ร.

ของนายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง การกำหนดหลักเกณฑ์การแบ่งเขตความรับผิดชอบของแขวงทางหลวงให้เกิดความชัดเจน

ข้าพเจ้า นายสุริยะ จึงรุงเรืองกิจ รัฐมนตรีว่าการกระทรวงคมนาคม ขอตอบกระทรวงที่ถาม
เรื่อง การกำหนดหลักเกณฑ์การแบ่งเขตความรับผิดชอบของแขวงทางหลวงให้เกิดความชัดเจน
ของท่านสมาชิกผู้ทรงเกียรติ ดังนี้

คำถามที่ ๑ กระทรวงคมนาคมใช้หลักเกณฑ์ใดในการแบ่งเขตหน้าที่ความรับผิดชอบ
ของแขวงทางหลวงและจะมีการกำหนดหลักเกณฑ์ใหม่ให้เกิดความชัดเจนและเหมาะสมเพิ่มขึ้นหรือไม่
อย่างไร ขอทราบรายละเอียด

คำตอบ กระทรวงคมนาคม โดยกรมทางหลวง ขอเรียนชี้แจงว่า ปัจจุบันกรมทางหลวง
มีระยะทางในความควบคุมดูแลรับผิดชอบรวมกว่า ๕๑,๙๒๖ กิโลเมตร โดยมีแขวงทางหลวง
จำนวน ๑๐๔ แขวงทางหลวง ซึ่งทั้งหมดนี้เป็นอย่างยิ่งถึงความสำคัญในการประสานงานและการทำงาน
แบบบูรณาการระหว่างกันทั่วประเทศ เป็นการปรับปรุงโครงสร้างของแขวงทางหลวง
ให้มีภาระงานและปริมาณงานใกล้เคียงกัน เพื่อให้การบริหารงานบำรุงรักษากลางทางหลวงเป็นไป
อย่างมีประสิทธิภาพมากยิ่งขึ้น สอดคล้องกับกรอบอัตรากำลัง เครื่องจักร ยานพาหนะ และประมาณ
ที่ได้รับจัดสรรตลอดจนได้พิจารณาแบ่งพื้นที่รับผิดชอบ โดยคำนึงถึงโครงข่ายเชื่อมโยง (Network)
หลักของทางหลวงแผ่นดินให้มีความเหมาะสมมากยิ่งขึ้น สามารถอำนวยความสะดวกต่อประชาชน
ในการใช้ทางหลวง และไม่ทำให้เกิดผลกระทบต่อการทำงานระบบบูรณาการกับจังหวัด
โดยได้มอบหมายภารกิจและกระจายหน่วยบริการประชาชนแบบ One Stop Service ไปสู่ทุกแขวง
ทางหลวง

คำถามที่ ๒ กระทรวงคมนาคมจะมีการศึกษาหาแนวทางแก้ไข เพื่อพัฒนาปรับปรุงระบบ
การทำงานของแขวงทางหลวงในแต่ละพื้นที่ที่เกิดปัญหาขึ้นหรือไม่ อย่างไร ขอทราบรายละเอียด

คำตอบ กระทรวงคมนาคม โดยกรมทางหลวง จะเรียนชี้แจงว่า จากกรณีกรมทางหลวง
กำลังพิจารณารวบรวมผลกระทบทั่วไป และปัญหาต่าง ๆ ที่เกิดจากการปรับเปลี่ยนระยะทางให้ใกล้เคียงกัน
เมื่อได้ข้อสรุปแล้วกรมทางหลวงอาจมีการศึกษาและทบทวนปรับเปลี่ยนระยะทางตามความจำเป็น
เพื่อให้เกิดผลประโยชน์สูงสุด และกระทบต่อประชาชนน้อยที่สุดต่อไป